ddrg/super_eurlex huggingface dataset:
(12)

Okrem kvalitatívnych kritérií by sa mali stanoviť aj vhodné kvantitatívne kritériá na identifikáciu kategórií zamestnancov, ktorých profesionálne činnosti majú významný vplyv na rizikový profil inštitúcie. Celkové pridelené odmeny závisia hlavne od prínosu uvedených zamestnancov k úspešnému dosahovaniu podnikateľských cieľov inštitúciou, a teda aj od zodpovednosti, povinností, schopností a zručností zamestnancov, ako aj od výkonu zamestnancov a inštitúcie. Ak zamestnanec dostáva celkovú odmenu, ktorá presahuje vhodnú prahovú hodnotu, je opodstatnené predpokladať, že to súvisí s prínosom zamestnanca k podnikateľským cieľom inštitúcie a s vplyvom jeho profesionálnych činností na rizikový profil inštitúcie. Preto je vhodné, aby tieto kvantitatívne kritériá boli založené na celkovej odmene, ktorú dostane zamestnanec, jednak v absolútnych hodnotách, ako aj v relatívnom pomere k ostatným zamestnancom v rámci tej istej inštitúcie. Pri uplatňovaní týchto kvantitatívnych kritérií, by sa v prípade potreby mala zohľadniť skutočnosť, že úroveň platieb v jednotlivých jurisdikciách je odlišná. Na identifikáciu zamestnancov, ktorých profesionálne činnosti majú významný vplyv na rizikový profil inštitúcie, by sa mali stanoviť jasné a vhodné prahové hodnoty, pričom by sa mali zohľadniť údaje zhromaždené EBA a príslušnými orgánmi. Tieto kvantitatívne kritériá vytvárajú výrazný predpoklad, že zamestnanci majú významný vplyv na rizikový profil inštitúcie. Takéto predpoklady založené na kvantitatívnych kritériách by sa však nemali uplatňovať tam, kde inštitúcie na základe ďalších objektívnych podmienok stanovia, že zamestnanci v skutočnosti nemajú významný vplyv na rizikový profil inštitúcie, pričom zohľadnia všetky riziká, ktorým inštitúcia je alebo môže byť vystavená. Vylúčenie zamestnancov s najvyššími príjmami identifikovaných podľa týchto kritérií by malo podliehať schváleniu príslušným orgánom na zabezpečenie účinného a konzistentného uplatňovania týchto kritérií. V prípade zamestnancov, ktorí dostávajú viac ako 1 000 000 EUR (osoby s vysokými príjmami), by s cieľom zabezpečiť jednotné uplatňovanie týchto kritérií, najmä za takýchto výnimočných okolností, príslušné orgány mali informovať EBA predtým, ako sa schváli vylúčenie. Proces identifikácie vrátane uplatňovania výnimiek by však napriek tomu mal vždy podliehať preskúmaniu orgánmi dohľadu v súlade s článkom 92 ods. 2 smernice 2013/36/EÚ.
SK Úradný vestník Európskej únie L 179/70

VYKONÁVACIE NARIADENIE KOMISIE (EÚ) č. 672/2014

z 18. júna 2014

o vydávaní dovozných povolení pre žiadosti podané v priebehu prvých siedmich dní mesiaca júna 2014 v rámci colných kvót otvorených nariadením (ES) č. 1385/2007 pre hydinové mäso

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 188,

so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,

so zreteľom na nariadenie Komisie (ES) č. 1385/2007 z 26. novembra 2007, ktorým sa ustanovujú pravidlá uplatňovania nariadenia Rady (ES) č. 774/94, pokiaľ ide o otvorenie a správu určitých colných kvót Spoločenstva v odvetví hydinového mäsa (3), a najmä na jeho článok 5 ods. 6,

keďže:

žiadosti o dovozné povolenia podané počas prvých siedmich dní mesiaca júna 2014 na čiastkové obdobie od 1. júla do 30. septembra 2014 pri niektorých kvótach prevyšujú množstvá, ktoré sú k dispozícii, malo by sa určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,

PRIJALA TOTO NARIADENIE:

Článok 1

Na žiadosti o dovozné povolenia podané na čiastkové obdobie od 1. júla do 30. septembra 2014 podľa nariadenia (ES) č. 1385/2007 sa uplatnia koeficienty pridelenia uvedené v prílohe k tomuto nariadeniu.

Článok 2

Toto nariadenie nadobúda účinnosť 19. júna 2014.

Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli 18. júna 2014 Za Komisiu v mene predsedu Jerzy PLEWA generálny riaditeľ pre poľnohospodárstvo a rozvoj vidieka

(1) Ú. v. EÚ L 347, 20.12.2013, s. 671.

(2) Ú. v. EÚ L 238, 1.9.2006, s. 13.

(3) Ú. v. EÚ L 309, 27.11.2007, s. 47.
(2)

V článku 29 nariadenia (ES) č. 1187/2009 sa pre hospodárske subjekty stanovuje možnosť predkladať žiadosti o vývozné povolenia od 20. do 30. mája pre vývozy počas kvótového roku prebiehajúceho od 1. júla do 30. júna ďalšieho roka. Podľa článku 31 ods. 2 nariadenia (ES) č. 1187/2009 je náležité určiť, do akej miery možno vyhovieť predloženým žiadostiam o povolenia a stanoviť prideľovacie koeficienty pre obe časti kvóty.
(3)

Na základe informácie poskytnutej Indiou o pozastavení činnosti súkromnej inšpekčnej organizácie NOCA Pvt. Ltd, Pune došlo vykonávacím nariadením Komisie (EÚ) č. 586/2013 (3) k vypusteniu danej organizácie z textu týkajúceho sa Indie v prílohe III k nariadeniu (ES) č. 1235/2008. Príslušný orgán Indie oznámil Komisii skončenie daného pozastavenia, ako aj schválenie novej súkromnej inšpekčnej organizácie M/S. Faircert Certification Services Pvt Ltd, Khargone. Tieto súkromné inšpekčné organizácie by sa preto mali doplniť do textu týkajúceho sa Indie v prílohe III k nariadeniu (ES) č. 1235/2008.
(3)

Rámcový program pre výskum a inováciu na obdobie rokov 2014 – 2020 (ďalej len „Horizont 2020“) zriadený nariadením Európskeho parlamentu a Rady (EÚ) č. 1291/2013 (3) má za cieľ dosiahnuť väčší vplyv na úsilie v oblasti výskumu a inovácie spojením prostriedkov Únie a súkromného sektora do verejno-súkromných partnerstiev (PPP) v oblastiach, kde výskum a inovácia môžu prispieť k širším cieľom Únie týkajúcim sa konkurencieschopnosti, vytvoriť pákový efekt na súkromné investície a pomôcť riešiť spoločenské výzvy. Tieto partnerstvá by sa mali zakladať na dlhodobom záväzku, ktorého súčasťou je aj vyvážený príspevok všetkých partnerov, mali by niesť zodpovednosť za dosiahnutie svojich cieľov a byť v súlade so strategickými cieľmi Únie v oblasti výskumu, vývoja a inovácie. Riadenie a fungovanie týchto partnerstiev by malo byť otvorené, transparentné, efektívne a účinné a malo by širokému spektru zainteresovaných strán pôsobiacich vo svojich špecifických oblastiach poskytovať možnosti na účasť. Zapojenie Únie do týchto partnerstiev môže mať formu finančných príspevkov pre spoločné podniky zriadené na základe článku 187 Zmluvy o fungovaní Európskej únie (ZFEÚ).
b)

možno poslať do prevádzkarne na manipuláciu so zverou v inom členskom štáte len vtedy, ak ju počas prepravy do tejto prevádzkarne sprevádza certifikát zodpovedajúci vzoru stanovenému v prílohe k vykonávaciemu nariadeniu Komisie (EÚ) č. 636/2014 (1) vydaný a podpísaný úradným veterinárnym lekárom, ktorý potvrdzuje, že spĺňa požiadavky stanovené v bode 4, pokiaľ ide o prítomnosť vyhlásenia, ak je to potrebné, a prítomnosť príslušných častí tela. V prípade, že sa prevádzkareň na manipuláciu so zverou, ktorá je v blízkosti poľovnej oblasti, nachádza v inom členskom štáte, prepravu do tejto prevádzkarne nemusí sprevádzať certifikát, ale vyhlásenie vyškolenej osoby podľa bodu 2 v súlade s článkom 3 ods. 1 smernice 89/662/EHS, pričom sa zohľadní štatút zdravia zvierat v členskom štáte pôvodu.
(3)

Nariadením Komisie (EÚ) č. 633/2014 (2), ktorým sa mení príloha III k nariadeniu (ES) č. 853/2004, sa stanovuje, že nestiahnutú veľkú voľne žijúcu zver možno zaslať do prevádzkarní manipulujúcich so zverou v inom členskom štáte, ak k nej bude počas prepravy do tejto prevádzkarne priložené osvedčenie potvrdzujúce súlad s oddielom IV prílohy III k nariadeniu (ES) č. 853/2004.
(3)

S cieľom poskytnúť zainteresovaným stranám istotu, že dodávka nevyhnutná na výrobu výrobkov uvedených v článku 140 ods. 2 nariadenia (EÚ) č. 1308/2013 bude neustále k dispozícii, a to každý hospodársky rok až do ukončenia systému kvót, je vhodné stanoviť pozastavenie dovozného cla na určité množstvo cukru na každý z nasledujúcich troch hospodárskych rokov, počnúc hospodárskym rokom 2014/2015 až do hospodárskeho roku 2016/2017.
1.

V článku 4 sa odsek 8 nahrádza takto: „8. Na žiadosť výrobcu je možné do 31. decembra 2015 v prípade nových typov vozidiel alebo motorov a do 31. decembra 2016 v prípade všetkých nových vozidiel predaných, zaregistrovaných alebo uvedených do prevádzky v Únii použiť k monitorovaniu DPF alternatívne ustanovenia uvedené v bode 2.3.3.3 prílohy X.“
5.

Záznam „Al-Qaida in Iraq (alias a) AQI; b) al-Tawhid; c) the Monotheism and Jihad Group; d) Qaida of the Jihad in the Land of the Two Rivers; e) Al-Qaida of Jihad in the Land of the Two Rivers; f) The Organization of Jihad's Base in the Country of the Two Rivers; g) The Organization Base of Jihad/Country of the Two Rivers; h) The Organization Base of Jihad/Mesopotamia; i) Tanzim Qa'idat Al-Jihad fi Bilad al-Rafidayn; j) Tanzeem Qa'idat al Jihad/Bilad al Raafidaini; k) Jama'at Al-Tawhid Wa'al-Jihad; l) JTJ; m) Islamic State of Iraq; n) ISI; o) al-Zarqawi network; p) Jabhat al Nusrah; q) Jabhet al-Nusra; r) Al-Nusrah Front; s) The Victory Front; t) Islamic State in Iraq and the Levant). Dátum zaradenia do zoznamu podľa článku 2a ods. 4 písm. b): 18.10.2004.“ sa pod nadpisom „Právnické osoby, skupiny a subjekty“ nahrádza takto: „Al-Qaida in Iraq [alias a) AQI; b) al-Tawhid; c) the Monotheism and Jihad Group; d) Qaida of the Jihad in the Land of the Two Rivers; e) Al-Qaida of Jihad in the Land of the Two Rivers; f) The Organization of Jihad's Base in the Country of the Two Rivers; g) The Organization Base of Jihad/Country of the Two Rivers; h) The Organization Base of Jihad/Mesopotamia; i) Tanzim Qa'idat Al-Jihad fi Bilad al-Rafidayn; j) Tanzeem Qa'idat al Jihad/Bilad al Raafidaini; k) Jama'at Al-Tawhid Wa'al-Jihad; l) JTJ; m) Islamic State of Iraq; n) ISI; o) al-Zarqawi network; p) Islamic State in Iraq and the Levant]. Dátum zaradenia do zoznamu uvedený v článku 2a ods. 4 písm. b): 18. 10. 2004.“
(4)

Do podpoložky KN 2207 20 by mal patriť etylalkohol s objemovým alkoholometrickým titrom 50 % vol alebo viac, najmä etylalkoholové zmesi používané na výrobu palív pre motorové vozidlá, denaturované pridaním určitých látok do etylalkoholu, aby sa nezvratným spôsobom stal nevhodným na ľudskú spotrebu.
2.

Vkladá sa tento článok: „Článok 10b 1. Označeným plavidlám plaviacim sa pod vlajkou členského štátu sa zakazuje nakládka, preprava alebo vykládka surovej ropy z Líbye bez povolenia príslušného orgánu daného členského štátu po konzultácii kontaktného miesta líbyjskej vlády. 2. Zakazuje sa prijatie označených plavidiel do akéhokoľvek prístavu na území Únie alebo im poskytnúť prístup doň, ak tak stanovil sankčný výbor. 3. Opatrenia ustanovené v odseku 2 sa neuplatňujú v prípade, že vstup do prístavu na území Únie je potrebný na účely kontroly, v prípade mimoriadnej situácie alebo návratu plavidla do Líbye. 4. Zakazuje sa poskytovanie tankovacích služieb, služieb zásobovania lodí alebo akýchkoľvek iných služieb pre plavidlá, vrátane poskytovania paliva alebo zásob, označeným plavidlám štátnymi príslušníkmi členských štátov alebo z územia členských štátov, ak tak stanovil sankčný výbor. 5. Príslušné orgány členských štátov uvedené v prílohe IV môžu udeliť výnimku z opatrenia uloženého v odseku 4, ak je to potrebné na humanitárne alebo bezpečnostné účely alebo v prípade návratu plavidla do Líbye. Každé takéto povolenie sa musí písomne oznámiť sankčnému výboru a Komisii. 6. Zakazujú sa finančné transakcie, pokiaľ ide o surovú ropu na palube označených plavidiel, vrátane predaja surovej ropy alebo použitia surovej ropy ako kreditu, ako aj poisťovania prepravy surovej ropy, ak tak stanovil sankčný výbor. Takýto zákaz sa nevzťahuje na prijímanie prístavných poplatkov v prípadoch uvedených v odseku 3.“;
(6)

Úrad na základe predložených údajov dospel v stanovisku, ktoré bolo Komisii a členským štátom doručené 16. mája 2012, k záveru, že estery rastlinných stanolov pri dennom príjme 3 g (v rozsahu 2,7 až 3,3 g) znižujú LDL cholesterol v krvi o 11,4 % (95 % konfidenčného intervalu: 9,8 až 13,0) a že na získanie maximálneho účinku esterov rastlinných stanolov na zníženie LDL cholesterolu v krvi treba minimálne dva až tri týždne. Okrem toho úrad dospel k záveru, že hoci sa preukázalo, že estery rastlinných stanolov pridávané do potravín ako nátierky margarínového typu, majonéza a šalátové dresingy a do mliečnych výrobkov ako mlieko, jogurty vrátane nízkotučných jogurtov a syry spoľahlivo znižujú úroveň LDL cholesterolu v krvi, rozsah účinku na zníženie cholesterolu v prípade rastlinných stanolov pridávaných do potravín iných druhov potravín nie je až tak dobre doložený.
(7)

Keď sa očkovaný kopolymér PVA-PEG prvýkrát zapíše do zoznamov Únie obsahujúcich prídavné látky, ktoré sú stanovené v prílohe II k nariadeniu (ES) č. 1333/2008, jeho špecifikácie by sa mali zahrnúť do nariadenia (EÚ) č. 231/2012.
(2)

Žiadosti o dovozné povolenia podané v priebehu prvých siedmich dní mesiaca júna 2014 na čiastkové obdobie od 1. júla 2014 do 30. septembra 2014 pri niektorých kvótach prevyšujú množstvá, ktoré sú k dispozícii. Malo by sa teda určiť, do akej miery sa môžu dovozné povolenia vydávať, stanovením koeficientu pridelenia, ktorý sa má uplatňovať na požadované množstvá,
(9)

Viaceré členské štáty informovali Komisiu, že ešte stále čelia praktickým ťažkostiam pri uplatňovaní minimálnych požiadaviek na UMV. Okrem toho v nadväznosti na prijatie návrhu nariadenia Európskeho parlamentu a Rady o úradných kontrolách a iných úradných činnostiach (4), ktorý predložila Komisia, sa momentálne preskúmavajú ustanovenia uplatniteľné na UMV a všeobecne na hraničné kontroly. To môže viesť k zmenám požiadaviek na UMV a všeobecne na hraničné kontroly. V záujme plynulého nadobudnutia účinnosti akýchkoľvek nových požiadaviek, ktoré by mohli vyplynúť z tohto preskúmania, je až do jeho výsledku preskúmania vhodné predĺžiť prechodné obdobie uvedené v článku 19 nariadenia (ES) č. 669/2009 na ďalšie obdobie piatich rokov.
(2)

Žiadosti o dovozné práva podané na obdobie od 1. júla 2014 do 30. júna 2015 prevyšujú množstvá, ktoré sú k dispozícii. Stanovením koeficientu pridelenia, ktorý sa má uplatňovať na požadované množstvá, by sa preto malo určiť, do akej miery sa môžu prideliť dovozné práva, v súlade s článkom 6 ods. 3 nariadenia Komisie (ES) č. 1301/2006 (3) v kombinácii s článkom 7 ods. 2 uvedeného nariadenia.
(2)

Mali by sa stanoviť požiadavky týkajúce sa vysoko výkonných skríningových metód na identifikáciu vzoriek s významným obsahom PCDD/F a dioxínom podobných PCB (prednostne by sa mali vyberať vzorky s prekročenými akčnými prahovými hodnotami a mal by byť zabezpečený výber vzoriek s prekročenými najvyššími prípustnými obsahmi). Pokiaľ ide o najvyššie prípustné obsahy, miera falošne vyhovujúcich výsledkov by mala byť v prípade uvedených skríningových metód pod 5 %.
(8)

Vzhľadom na väčší potenciálny vplyv veľkých schém na obchod a hospodársku súťaž by schémy pomoci, ktorých priemerný ročný rozpočet na štátnu pomoc presahuje strop založený na absolútnej hodnote, mali v zásade podliehať hodnoteniu štátnej pomoci. Hodnotenie by sa malo zamerať na overenie, či boli splnené predpoklady a podmienky zlučiteľnosti schémy, ako aj na overenie účinnosti opatrenia pomoci vzhľadom na jeho všeobecné a osobitné ciele a mal by sa v ňom uvádzať vplyv schémy na hospodársku súťaž a obchod. S cieľom zabezpečiť rovnaké zaobchádzanie by sa hodnotenie štátnej pomoci malo vykonávať na základe Komisiou schváleného plánu hodnotenia. Hoci by sa takýto plán mal obvykle vypracovať v čase návrhu schémy a schváliť dostatočne včas pred tým, ako schéma nadobudne účinnosť, nemusí to byť vo všetkých prípadoch možné. Aby sa preto nezdržiavalo nadobudnutie účinnosti takýchto schém, toto nariadenie sa na ne bude uplatňovať počas obdobia maximálne šiestich mesiacov. Komisia môže rozhodnúť o predĺžení tohto obdobia po tom, ako plán hodnotenia schváli. S týmto cieľom by mal byť plán hodnotenia notifikovaný Komisii do 20 pracovných dní po nadobudnutí účinnosti schémy. Komisia môže zároveň výnimočne rozhodnúť, že vzhľadom na osobitosti daného prípadu hodnotenie nie je nutné. Členské štáty by mali Komisii doručiť potrebné informácie, aby Komisia mohla vykonať posúdenie plánu hodnotenia a bez zbytočného odkladu vyžiadať dodatočné informácie, čo členskému štátu umožní doplniť chýbajúce prvky, aby Komisia prijala rozhodnutie. Vzhľadom na novosť tohto procesu Komisia v osobitnom dokumente poskytne podrobné usmernenie o tomto postupe uplatniteľné počas obdobia 6 mesiacov na schválenie plánu hodnotenia, ako aj príslušné vzory, prostredníctvom ktorých bude treba predložiť plány hodnotenia. Zmeny schém podliehajúcich hodnoteniu iné než zmeny, ktoré nemôžu ovplyvniť zlučiteľnosť schémy pomoci podľa tohto nariadenia alebo nemôžu výrazným spôsobom ovplyvniť obsah schváleného plánu hodnotenia, by sa mali posudzovať so zohľadnením výsledku takéhoto hodnotenia a mali by byť vyňaté z rozsahu pôsobnosti tohto nariadenia. Zmeny, ako napr. čisto formálne úpravy, administratívne úpravy alebo zmeny vykonané v rámci opatrení spolufinancovaných zo strany EÚ, by sa v zásade nemali považovať za zmeny výrazným spôsobom ovplyvňujúce obsah schváleného plánu hodnotenia.
„16. Thaumetopoea processionea L.

Írsko (do 30. apríla 2016), Spojené kráľovstvo (okrem oblastí pod miestnou správou Barnet, Brent, Bromley, Camden, City of London, City of Westminster, Croydon, Ealing, Elmbridge District, Epsom and Ewell District, Hackney, Hammersmith & Fulham, Haringey, Harrow, Hillingdon, Hounslow, Islington, Kensington & Chelsea, Kingston upon Thames, Lambeth, Lewisham, Merton, Reading, Richmond Upon Thames, Runnymede District, Slough, South Oxfordshire, Southwark, Spelthorne District, Sutton, Tower Hamlets, Wandsworth a West Berkshire) (do 30. apríla 2016)“.
1.

Článok 3 sa nahrádza takto: „Článok 3 Požiadavka na certifikáciu 1. K zásielkam klíčkov alebo semien určených na výrobu klíčkov, ktoré sú dovážané do Únie a ktoré pochádzajú z tretích krajín alebo sú z nich odosielané, je priložený certifikát podľa vzoru uvedeného v prílohe, ktorý potvrdzuje, že klíčky alebo semená boli vyrobené za podmienok, ktoré spĺňajú všeobecné hygienické ustanovenia pre prvovýrobu a súvisiace činnosti uvedené v časti A prílohy I k nariadeniu (ES) č. 852/2004 a klíčky boli vyrobené za podmienok, ktoré spĺňajú požiadavky na vysledovateľnosť stanovené vo vykonávacom nariadení (EÚ) č. 208/2013 (4), že boli vyrobené v podnikoch schválených v súlade s požiadavkami stanovenými v článku 2 nariadenia Komisie (EÚ) č. 210/2013 (5) a že spĺňajú mikrobiologické kritériá stanovené v prílohe I k nariadeniu (ES) č. 2073/2005. Certifikát a v príslušných prípadoch výsledky mikrobiologického testu na Enterobacteriaceae uvedeného v odseku 4 tohto článku musia byť vystavené v úradnom jazyku alebo jazykoch tretej krajiny odoslania a členského štátu, v ktorom sa vykonáva dovoz do EÚ, alebo musí byť k nemu priložený úradný preklad do daného jazyka alebo jazykov. Ak členský štát určenia o to požiada, musí byť k certifikátom priložený aj úradný preklad do úradného jazyka alebo jazykov uvedeného členského štátu. Členský štát však môže súhlasiť s použitím úradného jazyka Únie, ktorý nie je jeho úradným jazykom. 2. Originál certifikátu je priložený k zásielke do času, kým je doručená na miesto určenia, ako sa stanovuje v certifikáte. 3. V prípade rozdelenia zásielky je ku každej časti zásielky priložená kópia certifikátu. 4. Avšak odchylne od požiadavky uvedenej v odseku 1 s cieľom úradne potvrdiť, že semená boli vyrobené v súlade s ustanoveniami nariadenia (ES) č. 852/2004, a do 1. júla 2015, sa zásielky semien na naklíčenie určené na vývoz do Únie môžu podrobiť mikrobiologickému testu na Enterobacteriaceae na overenie hygienických podmienok výroby pred vývozom. Výsledky týchto mikrobiologických testov nesmú prekročiť 1 000 cfu/g. 5. Certifikát a výsledky týchto testov sa musia v uplatniteľnom prípade na žiadosť príslušných orgánov poskytnúť prevádzkovateľom potravinárskych podnikov, ktorí vyrábajú klíčky za použitia dovážaných semien. (4) Vykonávacie nariadenie Komisie (EÚ) č. 208/2013 z 11. marca 2013 o požiadavkách na vysledovateľnosť klíčkov a semien určených na výrobu klíčkov (Ú. v. EÚ L 68, 12.3.2013, s. 16)." (5) Nariadenie Komisie (EÚ) č. 210/2013 z 11. marca 2013 o schválení prevádzkarní produkujúcich klíčky podľa nariadenia Európskeho parlamentu a Rady (ES) č. 852/2004 (Ú. v. EÚ L 68, 12.3.2013, s. 24).“"
(1)

V nariadení Komisie (ES) č. 2076/2002 (2) je delta-endotoxín z Bacillus thuringiensis zaradený do jeho prílohy I, kde sú uvedené účinné látky, ktoré nie sú zaradené ako účinné látky do prílohy I k smernici Rady 91/414/EHS (3). Dôvodom zaradenia do uvedenej prílohy bolo, že pre túto látku nebol oznámený záväzok ďalšej prípravy potrebnej dokumentácie.
(3)

Z oznámenia podľa článku 4 ods. 3 nariadenia (ES) č. 969/2006 vyplýva, že žiadosti podané v období od 27. júna 2014 od 13. hodiny do 4. júla 2014 13. hodiny bruselského času v súlade s článkom 4 ods. 1 uvedeného nariadenia prekračujú objemy, ktoré sú k dispozícii. Malo by sa teda určiť, do akej miery sa môžu dovozné povolenia vydávať stanovením koeficientu pridelenia, ktorý sa má uplatňovať na požadované objemy a ktorý sa vypočíta v súlade s článkom 7 ods. 2 nariadenia Komisie (ES) č. 1301/2006 (3).
II.

Do zoznamu uvedeného v časti A prílohy I k nariadeniu (ES) č. 765/2006 sa dopĺňa táto osoba: Priezvisko a meno Priezvisko a meno (v bieloruštine) Priezvisko a meno (v ruštine) Odôvodnenie Dátum zaradenia na zoznam Volkov, Vitaliy Nikolayevich Sudca krajského súdu v Šklove. V januári 2012 rozhodol o presunutí bývalého prezidentského kandidáta a opozičného aktivistu N. Statkeviča do väzenia uzavretého typu v Mogilove iba na základe údajného porušenia ústavného poriadku v trestnej kolónii IK-17 v Šklove. Uvedené rozhodnutie malo tak za následok porušenie ľudských práv N. Statkeviča, a to okrem iného odopieraním spánku a ohrozením jeho zdravia. 9.7.2014
2.

Pod nadpis „Právnické osoby, skupiny a subjekty“ sa dopĺňa tento záznam: „Ansarul Muslimina Fi Biladis Sudan [alias a) Ansaru; b) Ansarul Muslimina fi Biladis Sudan; c) Jama'atu Ansaril Muslimina fi Biladis Sudan (JAMBS); d) Jama'atu Ansarul Muslimina fi Biladis-Sudan (JAMBS); e) Jamma'atu Ansarul Muslimina fi Biladis-Sudan (JAMBS); f) Predvoje ochrany moslimov v čiernej Afrike (Vanguards for the Protection of Muslims in Black Africa); g) Predvoj ochrany moslimov v čiernej Afrike (Vanguard for the Protection of Muslims in Black Africa)]. Adresa: Nigéria. Ďalšie informácie: a) skupina bola založená v roku 2012; b) pôsobí v Nigérii. Dátum zaradenia do zoznamu podľa článku 2a ods. 4 písm. b): 26. 6. 2014.“
—

Slags from precious metals processing for further refining